ความก้าวหน้าในการบำบัดรักษาโรคมะเร็ง
นักวิจัยโรคมะเร็งรายงานความก้าวหน้าสำคัญ ในการศึกษาค้นคว้าเกี่ยวกับผังเชื้อพันธุ์ ของโรคมะเร็งร้ายแรงชนิดหนึ่ง ซึ่งอาจนำไปสู่วิธีการวิน
นักวิจัยที่มหาวิทยาลัย Washington เมือง St. Louis รัฐ Missouriสามารถถอดระหัส DNAจากตัวอย่างเซลเนื้อเยื่อของผู้ป่วยหญิงคนหนึ่งที่เสียชีวิตเนื่องจากโรคมะเร็งเม็ดโลหิตขาวในไขกระดูก- myeloid leukemia – ชนิดร้ายแรงได้ครบชุด และสามารถติดตามร่องรอยโรคที่เธอเป็น ไปจนถึงต้นตอทางพันธุกรรมของโรคนี้ ในระยะหลายปีที่ผ่านมามีความเปลี่ยนแปลงน้อยมาก ในการบำบัดรักษาผู้ป่วยโรคมะเร็งเพราะไม่ทราบว่าเซลเนื้อร้ายก่อตัวขึ้นมาอย่างไร นักวิจัยที่มหาวิทยาลัย Washington ศึกษาเปรียบเทียบเซลเม็ดโลหิตที่เป็นมะเร็งกับเซลเนื้อเยื่อผิวหนังที่ไม่ได้เป็นมะเร็งของหญิงผู้นั้น นายแพทย์ RichardWilson กล่าวว่า เป็นครั้งแรกที่นักวิจัยสามารถศึกษา gene หรือเชื้อพันธ์จากผู้ป่วยได้ครบชุดซึ่งถือว่าเป็นเรื่องสำคัญ เพราะจะช่วยให้นักวิทยาศาสตร์เข้าใจว่า เกิดความผิดปกติขึ้นมาอย่างไร นักวิจัยตรวจพบความผิดแผกแปรเปลี่ยนใน gene ในเซลที่เป็นมะเร็งซึ่งมีตัวหนึ่งสกัดกั้นตัวยาในการทำเคมีบำบัดและอีกสี่ตัวดูเหมือนจะทำให้กลไกในการป้องกันตัวของเซล ไม่ให้กลายเป็นเซลมะเร็งนั้นไม่ทำงาน ทำให้ไม่สามารถควบคุมการแพร่กระจายของโรคได้ ขณะนี้นักวิจัยกำลังพยายามศึกษาการกลายพันธุ์ หรือการแปรเปลี่ยนผิดปกติไปในgene ที่ทำให้เป็นโรคมะเร็งชนิดอื่นๆ ด้วย และหวังกันว่า ผลการศึกษาวิจัยนี้ จะนำไปสู่การการปรับเปลี่ยนวิธีการบำบัดรักษาผู้ป่วยโรคมะเร็งชนิดต่างๆ ในเวลาต่อไป ซึ่งการตรวจเลือดแบบง่ายๆจะทำให้แพทย์ทราบถึงโครงสร้างของ gene ของผู้ป่วยแต่ละคนและจะช่วยแพทย์ในการวินิจฉัยโรค และในการตัดสินใจว่าผู้ป่วยคนไหน ควรได้รับการบำบัดรักษาอย่างไรคนไหนที่โรคมะเร็งอาจจะกลับมาอีก นักวิจัยกล่าวว่าการเรียนรู้โครงสร้างทางพันธุกรรมของผู้ป่วยเฉพาะราย จะช่วยให้สามาราถพัฒนายาใหม่ๆที่มีประสิทธิภาพมากขึ้น ในการต่อสู้กับโรคมะเร็งเฉพาะอย่างได้และจะสามารถช่วยชีวิตผู้ป่วยโรคร้้ายนี้ได้มากขึ้น